মস্তিষ্ক ডান ও বাম দুই ভাগে বিভক্ত, এদেরকে হেমিস্ফিয়ার নামে ডাকা হয়। আপনি কি আগে কোথাও শুনেছেন যে বাম হেমিস্ফিয়ার হলো বাস্তববাদী, সুক্ষ্ম-বিশ্লেষক, কর্মতৎপর, কুশলী, গোছানো ও ভীষণ যুক্তিবাদী? আর মস্তিষ্কের ডান ভাগ দারুণ সৃজনশীল, আবেগী, রঙিন, কাব্যিক, উজ্জ্বল, সুরসিক আর ইন্দ্রিয়পরায়ণ? তাহলে হয়তো এটাও শুনে থাকবেন যে প্রতিটি মানুষের উভয় হেমিস্ফিয়ারের মাঝে একটা পক্ষপাত কাজ করে। কারো কারো ডান হেমিস্ফিয়ার তুলনামূলক শক্তিশালী হয় বলে তারা সৃজনশীল হয়; আর বাকিরা নাকি তেমন ভাগ্যবান নয়।